**Prilog 10**

**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: 363-01/21-01/75 URBROJ: 2177/01-02/01-21-1)**

**UNUTAR MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta uključujući i opremanje ako je primjenjivo)*

Izgradnja Dječjeg vrtića u Mihaljevcima

**2. KORISNIK**

2.1. NAZIV KORISNIKA

Grad Požega

2.2. PRAVNI STATUS KORISNIKA

Jedinica lokalne samouprave

2.3. ADRESA KORISNIKA

Trg Sv. Trojstva 1, 34000 Požega

2.4. OSOBA OVLAŠTENA ZA ZASTUPANJE

dr.sc. Željko Glavić, gradonačelnik

2.5. KONTAKT

tel: 034/311-300, fax: 034/311-344, e-mail: gradonacelnik@pozega.hr

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

*(navesti podmjeru/tip operacije unutar Mjere 7 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

7.4 Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu

3.1.2. TIP OPERACIJE

7.4.1 Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu

3.2. MJESTO PROVEDBE

3.2.1. ŽUPANIJA ULAGANJA

Požeško-slavonska županija

3.2.2. GRAD/OPĆINA ULAGANJA

Požega

3.2.3. NASELJE ULAGANJA

Mihaljevci

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

Projekt ima za cilj doprinijeti stvaranju uvjeta za održivi razvoj ruralnog područja. Kako bi se umanjilo pogodovanje trendu napuštanja ruralnog područja i kako bi se provodila proaktivna politika uravnoteženog razvoja ovog područja, cilj projekta je i zadržavanje postojećih i doseljavanja novih stanovnika na područje naselja Mihaljevci. Provedbom projekta želi se doprinijeti i ostvarenju kvalitetnijeg životnog standarda te postizanje veće društvene aktivnosti u zajednici koja će se postići kroz razvijeniju društvenu infrastrukturu. Cilj projekta je također i jačanje obrazovnog standarda naselja, a koji izravno ovisi o stupnju realiziranosti infrastrukturne mreže namijenjene za djelatnosti unaprjeđivanja razvoja društva.

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

Projekt će rezultirati rekonstruiranom postojećem infrastrukturom važnom za postizanje većeg obrazovnog standarda ruralnog područja. Navedeno će rezultirati poboljšanim infrastrukturnim preduvjetima za društveni razvoj ruralnog područja, što će utjecati na podizanje kvalitete životnog standarda te veću društvenu aktivnosti u zajednici.

Mjerljivi indikatori očekivanih rezultata: broj izgrađenih objekata (1), kapacitet vrtića = 62 djece (dvije vrtićke skupine 2 x 24 djece = 48 djece (skupna soba 3m2 po djetetu), jedna jaslička skupina = 14 djece (skupna soba 5m2 po djetetu)), građevinska brutto površina GBP = 791,34 m2, ukupna netto površina = 677,89 m2, novoformirana građevna čestica od dijela postojeće k.č.br. 665 k.o. Mihaljevci = 5.002,00 m2, koeficijent izgrađenosti (kig) = 0,16, ograđeno igralište dječjeg vrtića = 1.461,07 m2 (23,5 m2 po djetetu), uređene zelene travnate površine = 1384,78 m2, asfaltirane plohe (parking i kolni pristupi) = 732,73 m2.

3.4.2. Stvaranje novih radnih mjesta

*Pojašnjenje:*

*Broj novozaposlenih osoba je pokazatelj provedbe projekta te u slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*Nova radna mjesta odnose se na izravno zapošljavanje, ako je primjenjivo, odnosno ako se kroz projekt zapošljavaju nove osobe u građevinama koje su predmet zahtjeva za potporu te stvaraju dodatna nova radna mjesta u odnosu na stanje prije provedbe projekta. U sektoru tržnica, sektoru društvenih domova/kulturnih centara* *i sportskih građevina te sektoru vatrogasnih domova navedeno uključuje isključivo osobe koje su zaposlene na poslovima održavanja, zaštite i upravljanja građevinama koja su predmet zahtjeva za potporu.*

*Jednim radnim mjestom smatra se jedna novo zaposlena osoba prema godišnjim satima rada (dakle, jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).*

*Stvaranje novih radnih mjesta mora nastati kod samog korisnika ako će korisnik upravljati realiziranim projektom ili kod druge pravne osobe koja će upravljati realiziranim projektom, ali stvaranje novih radnih mjesta mora biti izravan rezultat provedbe projekta.*

|  |  |  |
| --- | --- | --- |
| **Pridonosi li projekt stvaranju novih radnih mjesta?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji način projekt doprinosi stvaranju novih radnih mjesta *(400 - 800 znakova)*

Projekt će izravno doprinijeti stvaranju jedanaest novih radnih mjesta, budući da će izgradnja objekta i stavljanje istog u funkciju zahtijevati zapošljavanje 9 osoba na puno radno vrijeme koje će obavljati poslove odgajatelja/ica u vrtiću prema pedagoškom standardu. Jedna osoba će se zaposliti kao spremač/ica te jedna osoba kao pomoćni kuhar/ica. Projekt će također neizravno stvoriti preduvjete za stvaranje novih radnih mjesta u budućnosti, u smislu da će nova infrastruktura zahtijevati veći broj osoba za održavanje iste. Osim toga, naselje Mihaljevci će dobiti novi prostor koji će se koristiti u odgojno-obrazovnom procesu najmlađih. Također, roditeljima i zajednici će se indirektno povećati profesionalne i poslovne prilike s obzirom na to da su im djeca u sustavu predškolskog odgoja i obrazovanja. Prilikom izvođenja radova i opremanja angažirati će se tvrtke te će se na taj način utjecati na povećanje obima posla i prometa navedenih tvrtki, što može utjecati na potrebu za zapošljavanjem dodatnih djelatnika.

* Opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| 1. | Odgajatelj/ica, puno radno vrijeme | 9 | 2023. |
| 2. | Spremač/ica, puno radno vrijeme | 1 | 2023. |
| 3. | Pomoćni kuhar/ica, puno radno vrijeme | 1 | 2023. |
|  |  |  |  |
|  |  |  |  |
|  |  |  |  |
|  |  |  |  |

*Napomena:*

*Podaci iz ove tablice uzet će se u obzir prilikom provjere ostvarenja kriterija odabira iz Priloga 2. Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe projekta.*

*U slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*U slučaju da korisnik nakon provedbe projekta ne ostvari planiranu razinu pokazatelja navedenih u zahtjevu za potporu, Agencija za plaćanja ima pravo korisniku odrediti financijsku korekciju ili od korisnika zatražiti izvršenje povrata dijela isplaćene potpore razmjerno neostvarenom udjelu pokazatelja, u skladu s Prilogom III. Pravilnika i točkom 7. Natječaja* - *Pokazatelji provedbe projekta.*

3.4.3. Korištenje obnovljivih izvora energije u sustavu grijanja građevina (prostorija) koji su predmet ulaganja

|  |  |  |
| --- | --- | --- |
| **Je li projektom planirano korištenje obnovljivih izvora energije u sustavu grijanja građevine?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji je način planirano korištenje obnovljivih izvora energije u sustavu grijanja te navesti poveznice na dijelove Glavnog projekta u kojem je to predviđeno/projektirano ako je glavnim projektom i odgovarajućim dijelovima istog - na primjer strojarskim projektom, projektom grijanja i hlađenja, projektom elektroinstalacija, projektom fizike zgrade, arhitektonskim projektom itd. - predviđeno korištenje obnovljivih izvora energije **u sustavu grijanja građevina (prostorija)** na drvnu biomasu, na solarni sustav i/ili na dizalice topline.

Projektom je planirano korištenje obnovljivih izvora energije u sustavu grijanja u vidu solarnog grijanja. Sustav podrazumijeva kombinaciju solarnog grijanja i grijanja pomoću jednog plinskog kondenzacijskog uređaja u svrhu grijanja prostora i tople potrošne vode. Centralno mjesto ovakvog kombiniranog sustava je akumulacijski spremnik sa solarnim izmjenjivačem topline i ugrađenim spremnikom za pripremu tople potrošne vode. Spremnik je povezan kako sa solarnim sustavom tako i sa plinskim kondenzacijskim uređajem. Voda za grijanje i potrošna voda zagrijavaju se solarnim kolektorima, a kada nema dovoljno energije od kolektora (Sunca), dogrijavaju se plinskim kondenzacijskim uređajem. Navedeni sustav će se spojiti na razvod podnog grijanja.

Procjena troškova radova, instalacije i opreme obnovljivih izvora energije, dakle samo solarni kolektori, solarni spremnik i kompletna potrebna solarna oprema za međusobno povezivanje i montažu je cca. 62.500,00 kn (s PDV-om).

* Procijenjeni iznos radova/instalacija/opreme koji se odnosi na Korištenje obnovljivih izvora energije u sustavu grijanja građevina (prostorija) koji su predmet ulaganja

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

62.500,00 kuna (s PDV-om)

*Napomena:*

*Podaci iz ove točke i iz Glavnog projekta uzet će se u obzir prilikom provjere ostvarenja kriterija odabira iz Priloga 2. Natječaja.*

3.4.4. Kapacitet dječjeg vrtića

*(odnosi se samo na projekte dječjih vrtića)*

Ukupni kapacitet dječjeg vrtića planiran Glavnim projektom nakon realizacije projekta u skladu s Državnim pedagoškim standardom predškolskog odgoja i obrazovanja:

*(Upisati maksimalni mogući broj djece u zgradi dječjeg vrtića u redovnom cjelodnevnom programu sukladno projektno-tehničkoj dokumentaciji.)*

Maksimalni mogući broj djece u zgradi dječjeg vrtića u redovnom cjelodnevnom programu sukladno projektno-tehničkoj dokumentaciji je 62.

Ukupan broj skupina (grupa) djece vrtićke dobi nakon realizacije projekta (ako je primjenjivo):

2 skupine djece vrtićke dobi (48 djece).

Ukupan broj skupina (grupa) djece jasličke dobi nakon realizacije projekta (ako je primjenjivo):

1 skupina za djecu jasličke dobi (14 djece).

Početni kapacitet dječjeg vrtića prije realizacije projekta u skladu s Državnim pedagoškim standardom predškolskog odgoja i obrazovanja:

*(U slučaju rekonstrukcije postojećeg dječjeg vrtića, upisati maksimalni mogući broj djece u redovnom cjelodnevnom programu prije provedbe projekta sukladno projektno-tehničkoj dokumentaciji. U slučaju izgradnje novog dječjeg vrtića ili prenamjene postojeće građevine u dječji vrtić upisati 0.)*

0

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjere 7 „Temeljne usluge i obnova sela u ruralnim područjima“)*

12 mjeseci

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

Projekt obuhvaća izgradnju dječjeg vrtića k.č.br.665 k.o. Mihaljevci u vlasništvu Grada Požege s prethodnim formiranjem nove građevinske čestice, odvajanjem čestice za izgradnju vrtića od čestice na kojoj je izgrađen društveni dom i nogometno igralište. Sukladno važećem Prostornom planu uređenja Grada Požege (Službene novine Grada Požege 16/045, 27/08, 19/13, 11/17 k.č.br.665 k.o. Mihaljevci nalazi se u zoni športsko-rekreacijske namjene. Sukladno poglavlju 2.2.2. stavku 29. uvjeta za uređenje prostora koji kaže: lokacije za nestambene (javne i manje poslovne) sadržaje nisu ovim planom diferencirane. Time se omogućava izbor lokacije u trenutku donošenja odluke o gradnji, kada će se takvi sadržaji graditi u nekom od naselja moguće je planirati izgradnju dječjeg vrtića na spomenutoj katastarskoj čestici. Izgrađena zgrada dječjeg vrtića obuhvaćat će sklop sastavljen od 1 jedinice za djecu jasličke dobi i 1 jedinice za djecu vrtićke dobi sa svim pratećim sadržajima koji su propisani Državnim pedagoškim standardom predškolskog odgoja i naobrazbe. Broj djece u odgojno-obrazovnoj skupini u redovitom programu utvrđuje se ovisno o dobi djeteta i broju djece s teškoćama u razvoju uključene u odgojnu skupinu. Izgrađeni vrtić će obuhvatiti maksimalno 62 djece.

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađen je glavni projekt, ishođena je građevinska dozvola itd.).*

Riješeni su imovinsko-pravni odnosi, izrađen je glavni projekt, podnijet zahtjev za izdavanje građevinske dozvole.

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji, procjeni troškova, troškovniku projektiranih radova/instalacija, troškovniku/specifikaciji opreme, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore'')*

9.366.875,00 kuna

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj namjeni projekta te dostupnosti predmeta ulaganja pojedincima, lokalnom stanovništvu i interesnim skupinama iz točke 12. ovog Priloga)*

Ciljna skupina projekta je 62 djece, dok su krajnji korisnici ovog projekta stanovnici naselja Mihaljevci (752), obitelji okolnih naselja te građani grada Požege i Požeško-slavonske županije.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Uloga dječjeg vrtića je zadovoljavanje odgojno-obrazovnih potreba ciljane skupine kao i krajnjih korisnika. Projekt će povećati kvalitetu života ciljnih skupina i krajnjih korisnika. Projektom se daje važnost stvaranju stimulativne okoline koje će davati dovoljno mogućnosti za izražavanje djetetovih stvaralačkih mogućnosti, druženje i vršnjačka interakcija, razvoj socijalnih ponašanja djece vrtićke i jasličke dobi, dok će roditeljima omogućiti bolji profesionalni razvoj kroz bolju organizaciju obiteljskih i poslovnih obaveza.

**5. POVEZANOST DJELATNOSTI UDRUGE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE OD POSEBNOG INTERESA ZA LOKALNO STANOVNIŠTVO**

*(odnosi se samo na projekte vatrogasnih domova)*

5.1. POVEZANOST DJELATNOSTI UDRUGE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

NP

5.2. DOKAZ DA SU HUMANITARNE I DRUŠTVENE DJELATNOSTI UDRUGE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge od posebnog interesa za lokalno stanovništvo; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

NP

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Trajanje provedbe projekta će biti 12 mjeseci od dana potpisivanja Ugovora o sufinanciranju, te će se u istom razdoblju utrošiti cjelokupan iznos ukupne vrijednosti projekta od 9.366.875,00 kn. Izvori financiranja projekta su sredstva Europske unije (85%) i državnog proračuna Republike Hrvatske (15%) u okviru Programa ruralnog razvoja 2014.-2020. Grad Požega može ostvariti ukupni intenzitet javne potpore u iznosu od 80% dok će ostatak od 20% financirati vlastitim sredstvima koja će biti predviđena Proračunom za 2022. godinu. Sredstva financiranja projekta će koristiti za sljedeće troškove: građevinsko-obrtnički, elektroinstalaterski, strojarski, vodovod i kanalizacija.

**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima)*

Grad Požega je u zadnjih 7 godina proveo više od 20 infrastrukturnih projekata od kojih su najznačajniji: Poduzetnički inkubator Požega, Izgradnja i opremanje reciklažnog dvorišta na području grada Požege, na lokaciji Industrijska ulica , Rekonstrukcija i dogradnja Prve požeške štedionice za potrebe Gradske knjižnice i čitaonice, Rekonstrukcija i uređenje požeških bazena, Rekonstrukcija i uređenje Trga Sv. Terezije, Sanacija igrališta športsko školske namjene, Centar za posjetitelje „Požeška kuća“, Projekt ugradnje toplinske zaštite ovojnice, sanacija krova i zamjena stolarije na objektima Gradske kuglane i Športske dvorane Grabrik, Energetska obnova OŠ Antuna Kanižlića u Vidovcima, Energetska učinkovitost OŠ „Dobriša Cesarić“ i Dom Golobrdci. Vrijednost navedenih projekata je više od 60 milijuna kuna. Trenutno se provodi infrastrukturni projekt Požeške bolte (rekonstrukcija i dogradnja Gradskog muzeja Požega) u vrijednosti više od 33 milijuna kuna. Grad Požega ima 3 stalno zaposlenih djelatnika sa iskustvom u pripremi i provedbi infrastrukturnih projekata, viši stručni suradnik za gospodarstvo i poduzetništvo, pročelnica Upravnog odjela za komunalne djelatnosti i gospodarenje, stručni suradnik za izgradnju i održavanje prometnica i komunalne infrastrukture te 2 stručna suradnika za poduzetništvo, energetiku, poljoprivredu i turizam zaposlena u Javnoj ustanovi Lokalna razvojna agencija Požega. Navedeni ljudski potencijali će biti zaduženi za provedu projekta te upravljanje istim minimalno 5 godina od dana konačne isplate sredstava.

Grad Požega će biti zadužen za provođenje postupaka javne nabave, budući da je na početku provođenja većine aktivnosti potrebno prvo raspisati javne natječaje za izbor izvođača radova te sklopiti ugovor sa istima, poštujući odredbe Zakona o javnoj nabavi (NN 90/11, 83/13, 143/11, 13/14 i 143/13). Grad Požega će biti zadužen za vođenje svih financijsko-računovodstvenih poslova kao što su knjiženje ulaznih računa i slično. Također će biti podrška u provođenju svih ostalih aktivnosti u projektu, te kao savjetodavna pomoć od strane stručnjaka iz područja provedbe projekata financiranih sredstvima EU iz Upravnog odjela za komunalne djelatnosti. Djelatnik Upravnog odjela za komunalne djelatnosti i gospodarenje će preuzeti ulogu voditelja projekta te će biti zadužen za izvješćivanje, upravljanje provedbom, suradnju sa izvođačima radova itd.

**8. NAČIN ODRŽAVANJA I UPRAVLJANJA PROJEKTOM**

8.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda/sufinanciranja, prihode koje generira realizirani projekt te rashode nužne za upravljanje i održavanje realiziranim projektom u predviđenoj funkciji projekta)*

Grad Požega realizaciju predmetne investicije planira financirati sredstvima Europske unije i državnog proračuna Republike Hrvatske u okviru Programa ruralnog razvoja 2014.-2020.. Procijenjena visina investicije je: 9.366.875,00 kn, a Grad Požega za predmetni projekt može ostvariti potporu u iznosu od 80%, odnosno 7.493.500,00 kn dok će ostatak financirati vlastitim sredstvima u iznosu 1.873.375,00 kn.

Grad Požega će u proračunu za 2022. godinu osigurati vlastita sredstva za navedeni projekt.

Planirani rashodi koji će biti financirani ovim projektom obuhvaćaju građevinske/zanatske radove, opremu, elektro radove (jaka i slaba struja), vatrodojavu, strojarske radove (protupožarna mreža, vodovod, kanalizacija, grijanje, hlađenje, ventilacija), niskogradnju sa troškovima vanjske opreme.

8.2. ODRŽAVANJE I UPRAVLJANJE PROJEKTOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“; navesti način upravljanja projektom ako će korisnik prenijeti upravljanje realiziranim projektom drugoj pravnoj osobi sukladno nadležnim propisima)*

Nakon završetka projekta Grad Požega će financirati (vlastitim sredstvima, sredstvima Europskih fondova te sredstvima nacionalnog proračuna) daljnje aktivnosti na dječjem vrtiću u Mihaljevcima kao i infrastrukturu koja se izravno veže uz njega. Također će za nastavak upravljanja projektom staviti na raspolaganje svoje postojeće ljudske kapacitete koji će provoditi sve potrebne poslove neophodne za nastavak projekta.

**9. OSTVARIVANJE NETO PRIHODA**

*(Sukladno Članku 61. Uredbe (EU) br. 1303/2013)*

*Ako projekt ostvaruje neto prihod nakon dovršetka i prihvatljivi troškovi projekta prelaze 1.000.000,00 eura, prihvatljivi troškovi projekta unaprijed se smanjuju u referentnom razdoblju od 10 godina. Prihvatljivi troškovi projekta umanjuju se za utvrđeni diskontirani neto prihod.*

*Za izračun neto prihoda u referentnom razdoblju potrebno je popuniti Tablicu izračuna neto prihoda.*

*Predložak Tablice izračuna neto prihoda se preuzima sa stranice www.apprrr.hr – kartica “Zajednička poljoprivredna politika/PRRRH 2014. – 2020./Mjera 7/Podmjera 7.4/Vezani dokumenti/Predlošci i upute 7.4.1“.*

*Isti predložak Tablice izračuna neto prihoda može se otvoriti dvostrukim klikom na ovu ikonicu:*

****

*Popunjeni predložak Tablice kopira se u ovom poglavlju na sljedećoj stranici.*

|  |  |  |
| --- | --- | --- |
| **Ostvaruje li projekt neto prihod?** | **DA** | **NE** |

*(Zaokružiti odgovor koji je primjenjiv za projekt)*

*NAPOMENE:*

*Tablicu izračuna neto prihoda je potrebno popuniti neovisno o tome koliko iznose prihvatljivi troškovi projekta, a u Planu nabave/Tablici troškova i izračuna potpore prihvatljivi troškova će se umanjiti samo ako prelaze 1.000.000,00 eura u protuvrijednosti u kunama i ako projekt generira neto prihod.*

**Tablica izračuna neto prihoda**

*(kopirati popunjenu Tablicu izračuna neto prihoda)*



**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-A** **ILI S PLANOM RAZVOJA JEDINICE PODRUČNE (REGIONALNE) SAMOUPRAVE**

*(Navesti cilj i prioritet iz strateškog razvojnog dokumenta jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske ili iz Plana razvoja jedinice područne (regionalne) samouprave, a iz kojih je vidljivo da je projekt u skladu sa* *strateškim razvojnim dokumentom JLS, lokalnom razvojnom strategijom (LRS) odabranog LAG-a ili Planom razvoja županije, obrazložiti usklađenost projekta s ciljem/prioritetom, navesti broj poglavlja/stranice u kojem/kojoj se navodi spomenuti cilj i prioritet; navesti gdje je strateški razvojni dokument/LRS/Plan razvoja županije objavljen - naziv i broj glasnika/link na mrežnu stranicu, navesti broj i datum akta temeljem kojeg je strateški razvojni dokument/Plan razvoja usvojen od strane predstavničkog tijela jedinice lokalne ili područne (regionalne) samouprave; navesti gdje je taj akt objavljen - naziv i broj glasnika/link na mrežnu stranicu*;*.)*

Projekt „Izgradnja Dječjeg vrtića u Mihaljevcima“ u skladu je sa sljedećim strateškim dokumentima:

**Strategija razvoja Grada Požege, 2015-2020** (Poglavlje – Prilog 3: Plan provedbe strategije Grada Požege, stranica 188, link na strateški dokument: <https://www.pozega.hr/images/stories/Dokumenti/2015/Strategija%20razvoja/Strategija%20razvoja%20GP%202015-2020%202015_07.pdf>, usvojena 26. lipnja 2015. godine Odlukom o usvajanju Strategije razvoja Grada Požege za razdoblje od 2015. do 2020. godine, KLASA: 021-01/15-01/8, URBROJ: 2177/01-02/01-15-3, objavljeno u Službenim novinama Grada Požege broj 10/15, te dostupno na:

<https://www.pozega.hr/index.php?option=com_phocadownload&view=category&id=34:sluzbene-novine-sluzbene-novine-2015-godina&Itemid=239>, te produžena Odlukom o produljenju važenja Strategije razvoja Grada Požege za razdoblje 2015.-2020. godine, KLASA: 021-01/20-01/15, URBROJ: 2177/01-02/01-20-3, objavljeno u Službenim novinama Grada Požege broj 13/20, te dostupno na:

<https://www.pozega.hr/index.php?option=com_phocadownload&view=category&id=42:sluzbene-novine-2020-godina&Itemid=239>.

 - Strateški cilj 3. Ostvariti bolju kvalitetu života, javnih usluga te socijalnu uključenost svih skupina stanovništva Grada

 - Prioritet 3.3. Omogućiti kvalitetnije redovno obrazovanje i odgoj u gradu

 - Mjera 3.3.1. Poboljšati prostorne i ljudske kapacitete za predškolski odgoj

 - Projekt Izgradnja dječjeg vrtića Požega

**Županijska razvoja strategija Požeško-slavonske županije za razdoblje do kraja 2020.,** stranice 96-99, link na strateški dokument: <http://www.panora.hr/zupanijska-razvojna-strategija> usvojena na 7. sjednici Županijske Skupštine Požeško-slavonske županije održanoj 3. prosinca 2018. godine, objavljeno u Požeško-slavonskom Službenom glasniku br.7/2018., dostupno na: <https://www.pszupanija.hr/dokumenti/category/150-zupanijska-razvojna-strategija-psz-do-kraja-2020-godine.html> te produžena Odlukom o produljenju važenja Županijske razvojne strategije Požeško-slavonske županije za razdoblje do kraja 2020. godine, KLASA: 021-02-20-03/2,URBROJ : 2177/1-06-06/1-20-8, od 16. lipnja 2020. godine, objavljeno u Požeško-slavonskom Službenom glasniku br.06/2020., dostupno na: <https://www.pszupanija.hr/dokumenti/category/194-2020-godina.html>.

- Cilj 2: Povećati kvalitetu življenja kroz održiv regionalni razvoj

 - Razvojni prioritet 2.1. - Jačanje društvenih djelatnosti, Mjera 2.1.1. Poticanje razvojnih kapaciteta u području odgoja, obrazovanja i sporta

 - Razvojni prioritet 2.2. - Unapređenje ostale infrastrukture, Mjera 2.2.2. Pružanje podrške područjima s razvojnim posebnostima, osobito ruralnim te demografski ugroženim

**11. USKLAĐENOST PROJEKTA S PROSTORNIM PLANOM JEDINICE LOKALNE SAMOUPRAVE**

*(za projekte građenja za koje nije ishođena građevinska dozvola obrazložiti usklađenost projekta s prostornim planom JLS pozivajući se na odgovarajuće članke, stavke i točke tekstualnog dijela Prostornog plana JLS te na grafičke dijelove Prostornog plana, navesti naziv i stranice Prostornog plana JLS u kojima je dozvoljena provedba takvog zahvata u prostoru, navesti broj mape/knjige/poglavlja/stranice iz Glavnog projekta u kojem projektant dokazuje/izjavljuje da je Glavni projekt u skladu s prostornim planom.*

Na zahtjev Investitora Grada Požege, zbog nedovoljnog kapaciteta postojećih vrtićkih zgrada u Požegi i politike ravnomjernog razvoja naselja koje teritorijalno i administrativno gravitiraju Gradu Požegi, izrađen je projekt za gradnju zgrade dječjeg vrtića u Mihaljevcima, koji je projektiran u skladu s kriterijima državnog pedagoškog standarda predškolskog odgoja i naobrazbe, te je usklađen s prostorno-planskom dokumentacijom u pogledu lokacije, namjene i uvjeta gradnje.

Sukladno važećem Prostornom planu uređenja Grada Požege (Službene novine Grada Požege 16/045, 27/08, 19/13, 11/17), k.č.br.665 k.o. Mihaljevci, nalazi se u zoni športsko-rekreacijske namjene. Sukladno poglavlju 2.2.2. stavku 29. uvjeta za uređenje prostora koji kaže: lokacije za nestambene (javne i manje poslovne) sadržaje nisu ovim planom diferencirane, omogućen je izbor lokacije u trenutku donošenja odluke o gradnji, kada će se takvi sadržaji graditi u nekom od naselja, te je time moguće planirati izgradnju dječjeg vrtića na spomenutoj katastarskoj čestici u vlasništvu Grada Požege.

**12. IZJAVA KORISNIKA O JAVNOJ NAMJENI PROJEKTA TE DOSTUPNOSTI PREDMETA ULAGANJA POJEDINCIMA, LOKALNOM STANOVNIŠTVU I INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za podmjeru 7.4, tip operacije 7.4.1*

*- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirano ulaganje nakon stavljanja u funkciju biti dostupno pojedincima, lokalnom stanovništvu i interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

Ovom izjavom, izjavljujem da će zgrada Dječjeg vrtića u Mihaljevcima, koja je predmet ovog ulaganja, nakon završenih radova i stavljanja u funkciju biti dostupna na korištenje djeci i roditeljima te lokalnom stanovništvu Mihaljevaca i ostalih prigradskih naselja za potrebe odgoja i obrazovanja u predškolskom sustavu obrazovanja, organiziranja različitih događanja te za potrebe vlastitog djelovanja za opće dobro.

Datum: Potpis i pečat:

U Požegi, 29. rujna 2021. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_